OM ALGEBRAISKE OG IKKE-ALGEBRAISKE 
FLADER. 
C. JUEL. 


BØ nittende Aarhundredes Geometri har væsentlig holdt sig til 
algebraiske Kurver, Flader og Korrespondentser. Dette er dog 
ikke at forstaa i streng Forstand. Infinitesimalgeometrien er jo endog 
udviklet i høj Grad, og dens Forudsætninger er jo saa at sige overalt 
videre end de, der begrænses af algebraiske Betingelser, 

Derimod er der en anden Side ved de algebraiske Dannelsers 
Theori, som synes uadskilleligt knyttet til algebraiske Ligningers 
Grader, nemlig de Sætninger, som angiver Antallet af Løsninger paa 
visse Opgaver. Skøndt det Emne, jeg i det følgende skal gaa ind 
paa, ikke direkte giver Bidrag i denne Retning, hænger det dog saa 
nøje sammen dermed, at jeg er nødt til at begynde dermed. 

Mine Undersøgelser herom gaar langt tilbage og har til Udgangs- 
punkt Bestemmelsen af Formerne af hvad jeg dengang kaldte grafiske 
Kurver af 3die og 4de Orden. Ved en Kurves Orden (Realitetsorden) 
forstaar jeg det højeste og tillige opnaaelige Antal af Skæringspunkter 
mellem Kurven og en ret Linie. I Definitionen medoptages den 
Fordring, at en ret Linie, der har flere Punkter fælles med Kurven 
end dens Orden angiver, med alle sine Punkter hører med til Kurven; 
denne Fordring er opfyldt af sig selv, naar Kurven forudsættes 
analytisk og overalt regulær; at dette Kurvebegreb dog er videre 
end det egentlig algebraiske, følger af, at en Kurve af en bestemt 
Realitetsorden algebraisk kan være af en vilkaarlig høj Orden. Hvad 
den ovennævnte Formbestemmelse af Kurverne af 3die og 4de Orden 
angaar, kan man dog nøjes med langt snevrere Betingelser end den, 
at Kurven skal være analytisk, men jeg skal ikke gaa ind derpaa. 

Foruden de plane Kurver har jeg ogsaa betragtet Rumkurver 
definerede paa en lignende Maade. I den senere Tid er jeg gaaet 
ind paa en analog Behandling af Flader efter jeg ved den skan- 
dinaviske Matematikerkongres i Stockholm 1909 havde fremsat mine 
første Forsøg i den Retning. 

Jeg har særlig undersøgt Fladerne af 3die Orden og fundet, at 
den sædvanlige og velkendte Theori for rette Linier beliggende paa 
en algebraisk Flade af tredie Orden ogsaa er gyldig for enhver 
analytisk Flade af denne Orden. I det følgende vil jeg gaa ud fra 
denne Sætning, idet jeg dog kun benytter den for det Tilfælde, at 
Fladen er analytisk og overalt regulær. Som Eksempel kan nævnes 
en Flade med Ligningen xy = 25 + 23 +1. 

Den Opgave, jeg her skal ind paa, er den at finde de reelle 
Skæringspunktsbetingelser, man endnu skal føje til de ovennævnte, 
for at Fladen skal blive en algebraisk Flade af 3die Orden. 

Man kan sige, at man herigennem faar en ny Vej, ad hvilken 
man systematisk kunde komme til Theorien for algebraiske Flader i 
hvert Fald af de lavere Ordener. En saadan Theori er hidtil opstillet 
ad to Veje dels ad en ren geometrisk dels ad analytisk-geometrisk 
Vej. Disse Metoder er væsentlig ens, selv om det endnu ikke er 
lykkedes at lade dem gaa ganske parallelt med hinanden. Algebraiske 
Polynomier af højere Orden danner man nemlig af dem af lavere 
Orden ved sukcessive Additioner og Multiplikationer, og det er i 
Virkeligheden det samme, man gør, naar man definerer Flader og 
Kurver af højere Orden som geometrisk Sted for Skæringspunkterne 
mellem tilsvarende Elementer i projektive Bundter eller Næt. 

Efter den Fremgangsmaade, jeg her henstiller som en Mulighed, 
bærer man sig helt anderledes ad, idet man dog derved begrænser 
sig til reelle Flader. Man begynder med Flader af en bestemt 
Realitetsorden, af en mere eller mindre almindelig Beskaffenhed, siger 
saa meget man kan om den, og tilføjer dernæst indskrænkende Be- 
tingelser, saa at Fladen bliver algebraisk. 

For Flader af anden Orden vil man saaledes begynde med en 
vilkaarlig lukket og kontinuert Flade, der har højest to Punkter fælles 
med en ret Linie. Om en saadan Flade kan der allerede siges en 
hel Del; jeg kan henvise til Prof. Bruun: »Uber Ovale und Eiflåchene. 
Tilføjer man dernæst den Betingelse, at Fladen skal indeholde alle 
Punkter af én ret Linie, maa Fladen nødvendigvis være en algebraisk 
vindskæv Flade af anden Orden. 

Den almindelige algebraiske Kurve af 2den Orden kan dernæst 
defineres som Slutningslinien mellem den nævnte vindskæve Flade og 
en Plan. Om denne Definition stemmer med den sædvanlige, kan 
naturligvis kun afgøres, naar man i Forvejen kender saadanne Kurver, 
altsaa i Forvejen véd, at den f. Eks. er bestemt med 5 vilkaarlige 
Punkter eller lignende, 

Dernæst kan man definere den almindelige algebraiske Flade af 
anden Orden som den Flade, der af en vilkaarlig Plan skærer en 
algebraisk Kurve af anden Orden. 

Naar man nu vil gaa over til Flader af tredie Orden, vil man 
atter begynde med den almindeligste lukkede kontinuerte Flade, hvis 
Realitetsorden er 3. Om denne kan man sige noget, men ganske 
vist i dette Øjeblik ikke meget. Tilføjer man den Begrænsning, at 
Fladen skal være analytisk og overalt regulær, er det endnu ikke 
nødvendig, at Fladen er en algebraisk Flade af 3die Orden. Om 
denne Flade kan man allerede opstille en Theori om de paa Fladen 
liggende rette Linier. Men tilføjer man nu yderligere den Skærings- 
punktsbestemmelse, at Fladen af et Keglesnit højest skal skæres i 
6 Punkter (medmindre da Keglesnittet helt ligger paa Fladen), maa 
denne i Almindelighed være algebraisk. 

De Undtagelsestilfælde, som nødsager mig til at sige »i Alminde- 
lighed« er de, hvor enten Fladen er vindskæv eller hvor den kun 
indeholder saadanne rette Linier, langs hvilke den berøres af en og 
samme Plan ə: hvor alle rette Linier paa Fladen giver udfoldelige 
Elementer. 

Vi gaar altsaa i Henhold til vor postulerede Theori for de paa 
Pladen liggende rette Linier ud fra, at der findes en Plan, der skærer 
Fladen G? i tre adskilte rette Linier a, å og c. Gennem a lægges 
en Plan x, der skærer G? foruden i a i en Oval œ. Planen kan altid 
vælges saaledes, at w skærer a i to Punkter; ellers vilde nemlig a 
slet ikke ligge paa Fladen. Hvis o ikke skulde være en elliptisk 
Oval d. v. s. ligge helt i det endelige, kan dette altid opnaas ved en 
reel Kollineation, der lader a blive liggende. Vi kan dernæst lægge 
et Keglesnit K, der gaar gennem 5 Punkter af wœ, hvoraf de to 
ligger paa den ene Side og de tre andre paa den anden Side af o. 
Ifald K nu er en Ellipse eller en Parabel, vil den skære a i to Punkter, 
altsaa Fladen i flere end 6 Punkter; w maa derfor falde sammen med 
K. Men det samme maa ogsaa være Tilfældet, ifald Æ skulde være 
en Hyperbel. Dette er nemlig i hvert Fald Tilfældet, naar de 
5 Punkter ligger paa samme Hyperbelgren. Men de maa ligge paa 

samme Gren, thi naar en elliptisk Oval skærer begge Grenene af en 
Hyperbel, kan der hverken være flere eller færre end 4 Skærings- 
punkter. Ifald der nemlig var flere, maatte der nødvendigvis findes 
Fællestangenter. En Tangent m til Hyperblen kan imidlertid umuligt 
ogsaa være Tangent til Ovalen, thi da denne ligger helt i det ende- 
lige, maa alle Ovalens Punkter ligge paa en og samme Side af 7m, 
medens Hyperblens to Grene ligger paa hver sin Side af 7. 

Vi har altsaa set, at en vilkaarlig Plan, der berører Fladen i et 
Punkt af a, maa skære i et Keglesnit.  Gennnm a gaar nu efter For- 
udsætningerne en Plan u, der skærer i 3 rette Linier a, å og c. En 
Plan a gennem a,» der ligger nær ved u, maa være en Plan, der 
skærer i et Keglesnit, thi u, skærer i de to rette Linier 9 og c, der 
skærer a. Det gør intet til Sagen, om de tre rette Linier gaar 
gennem samme Punkt; i saa Fald bliver u, en Grænsestilling for Planer, 
der har (reelle) Røringspunkter med Fladen. Vælges et passende 
Punkt P paa a i Nærheden af wu, vil ligeledes Planerne (Pb) og (Po) 
skære G? i Keglesnit henh. B og y. Punkt P er valgt passende nær 
ved u, naar en Plan f. Eks. gennem 6 ved at drejes ud fra Stillingen 
u til (P) ikke har overskredet en fra wu, forskellig Stilling, hvor 
Planens Snit i Fladen skærer 4 i to sammenfaldende Punkter. Gennem 
de tre Keglesnit a, B, y og Linierne a, 6, c gaar to algebraiske Flader 
af 3die Orden, den ene dannet af de tre Planer (Pa), (Pb) og (Po), 
den andet dannet af Planen u, -i Forbindelse med den Keglesnitsflade, 
der gaar gennem a, B, y; disse sidste har nemlig parvis to Punkter 
fælles. Man vælger nu et Punkt Q paa den givne Flade G*, der atter 
ligger i Nærheden af u, men ikke ligger paa a, B eller y. Der 
findes da en enkelt aldeles bestemt Flade i det af de to ovennævnte 
bestemte Bundt, der gaar gennem Q. Denne algebraiske Flade 73 
maa falde sammen med den givne Gi, Lad os nemlig betragte 
Bundtet af de Planer u, der gaar gennem a og endnu skærer G* i 
Ovaler, der har to Punkter fælles med a. En saadan kontinuert 
Samling af Planer u har man i hvert Fald, naar man medtager y i 
Samlingen (eventuelt som en Grænsestilling). Alle de nævnte Planer 
skærer G? i Keglesnit, og disse maa falde sammen med de Keglesnit, 
hvori Planerne skærer £*. For det første maa nemlig det Keglesnit y,, 
hvori Planen (Qc) skærer G? ogsaa ligge paa F’, da det har 5 Punkter 
fælles med F3: Punktet Q og de Punkter, hvori Planen skærer a og B. 
Dernæst maa en vilkaarlig Plan u skære F?’ og G? i samme Kegle- 
snit, da disse har de 6 Punkter: felles, hvori u skære B, y og Yr 
Fladerne G? og F? har altsaa et sammenhængende kontinuert Flade- 

stykke fælles og de maa derfor falde helt sammen, da de begge er 
analytiske og overalt regulære (med eventuel Undtagelse af diskret 
liggende Punkter). 

Man kan dernæst definere plane Snit i den konstruerede algebraiske 
Flade som almindelige plane Kurver af 3die Orden, og endelig den 
almindelige algebraiske Flade af 3die Orden som den, hvis plane Snit 
er de nævnte Kurver. Om man vil, kan man jo endnu medtage 
plane Kurver af fjerde Orden og definere dem som Konturen af 
Projektionen af en algebraisk Flade af tredie Orden fra et Punkt af 
selve Fladen. At dette virkelig er den almindelige plane algebraiske 
Kurve af fjerde Orden i sædvanlig Forstand, kan man naturligvis kun 
bevise, naar man i Forvejen ved, hvad man vil forstaa ved en saadan 
Kurve"). Dernæst kan den almindelige Flade af fjerde Orden defineres 
som den Flade, der af en vilkaarlig Plan skærer i en Kurve af fjerde 
Orden. 

Jeg skal endnu omtale et andet Eksempel paa en lignende Defini- 
tion nemlig af de anallagmatiske Flader. En saadan defineres i de 
algebraiske Fladers Theori som en algebraisk Flade af fjerde Orden, 
der har den uendelige fjerne Kuglecirkel til Dobbeltkurve. Men ogsaa 
den kan defineres ved først at gaa ud fra en analytisk med Und- 
tagelse af diskret liggende Punkter overalt regulær Flade og tilføje 
en passende Antalsbestemmelse. En saadan, som man i hvert Fald 
kunde forsøge, har man deri, at en vilkaarlig Cirkel skærer Fladen 
algebraisk talt i fire Punkter, en Egenskab, disse Flader ganske vist 
deler med Keglesnitsfladerne. 

Jeg er oprindelig kommen ind paa denne Opfattelse ved at søge 
at udvide mine Undersøgelser over plane cykliske Kurver?), der at 
enhver reel Cirkel skærer i højest 4 reelle Punkter, til Rummet. Det 
nævnte Sted viste jeg, at der existerer analytiske men ikke algebraiske 
cykliske plane Kurver. Det er tilstrækkeligt som Eksempel at nævne 
en ydre Parallelkurve til en Ellipse. For Rummet viser det sig nu, 
at Sagen stiller sig anderledes. . 

Lad os tage en analytisk Flade, om hvilken vi forudsætter, at den 
af enhver reel Cirkel skærer i højest 4 Punkter — medmindre da 
Cirklen ligger helt paa Fladen — og lad os invertere denne Flade 
om et Punkt P af selve Fladen som Inversionscentrum. Man maa da 
faa en analytisk Flade G3, der maa være af 3die Orden. Denne vil 


1) Selve den angivne Sætning er bevist f. Eks. af Geisér (Mathematiske Ann. Bd. 1). 
?) Kgl. D. Vidensk. Selsk. Skrifter 7. Række, Ntv, og M. Afd. VIII. 6. (1911). 

indeholde den uendelig fjerne rette Linie x beliggende i den oprinde- 
lige Flades Tangentplan i Punktet P. Gennem vw vil der efter den 
her forudsatte Theori for Flader af tredie Orden gaa mindst én Plan, 
der skærer Fladen G° i tre rette Linier, af hvilke dog to eller ogsaa 
alle tre kan falde sammen. Nu kan imidlertid selve Linien %, som 
man let sér, ikke være dobbelt paa den nysnævnte Maade, medmindre 
P er valgt som et Kuglepunkt, hvad vi kan antage ikke at være Til- 
fældet. Om den oprindelige cykliske Flade véd vi derfor (ved Inver- 
sion), at der gennem P gaar to Cirkler paa Fladen, der enten er 
adskilte eller sammenfaldende. I det sidste Tilfælde har Beviset for 
den Sætning, vi vil udvikle, ingen Gyldighed. Vi vil derfor i det 
følgende forudsætte, at der ikke gennem P gaar nogen cirkulær 
Krumningslinie — medmindre der da tillige gennem P gaar andre 
adskilte Cirkler paa Fladen; her maa man erindre, at P kan vælges 
som et vilkaarligt Punkt paa Fladen. 

Vi vil nu holde os til den cykliske Flade G* af 3die Orden. Paa 
denne findes to adskilte Linier a og beliggende i en Plan u, hvis 
uendelig fjerne rette Linie ligeledes ligger paa Fladen. 

Man kan dernæst let vise, at enhver gennem a gaaende Plan u, 
der ligger nær ved pu,, foruden i a vil skære Fladen i en Cirkel a. 
(En Plan pu siges at ligge nær ved u,, naar man kan dreje en Plan 
fra Stillingen u, til Stillingen u, uden at overskride Tangentplanen i 
et parabolsk Punkt). Selve Planen u, skærer foruden i a i en udartet 
Cirkel dannet af Linien og den uendelig fjerne rette Linie a. Planen 
u vil derfor foruden i a i hvert Fald skære i en Oval, der har to 
Punkter fælles med a. Vælges nu paa Ovalen tre Punkter, der ikke 
alle ligger paa samme Side af a, vil en Cirkel gennem disse 3 Punkter 
skære a i 2 Punkter og Fladen altsaa i mindst 5 Punkter; Cirklen 
maa derfor ligge paa Fladen. Paa samme Maade ser man, at enhver 
Plan u' gennem 6, der er nær ved u, vil skære Fladen i en Cirkel B. 
Skæringslinien s mellem Planen for en Cirkel a og Planen for en 
Cirkel B ligger lige saa nær, man selv vil, ved Planen u, og denne 
gaar gennem et Røringspunkt (26) mellem Fladen og denne Plan. 
Linien s vil derfor skære Fladen i to reelle Punkter foruden i (4), 
hvoraf følger, at en Cirkel a maa skære enhver Cirkel Ø indenfor 
et vist kontinuert Omraade for a og B. 

Vælges nu tre faste Cirkler B i dette Omraade, kan man gaa ud 
fra, at ikke to af disse har to Punkter fælles, thi i saa Fald vilde en 
Kugle være en Del af cykliske Flade; denne maatte da bestaa af en 
Kugle og en Plan. Udelukkes dette Tilfælde, ser man let, at Be- 

tingelsen for at uendelig mange Cirkler a skærer de 3 Cirkler B 
— hvis Planer alle gaar |øennem en i det endelige liggende ret Linie 
ö — er den, at Cirklerne B skærer 6 i 3 involutoriske Punktpar. Men 
da vil en enkelt uendelig Samling af Cirkler a skære de 3 Cirkler 8, 
og ved denne algebraisk bestemte Bevægelse bestemmes en algebraisk 
Flade. Denne maa imidlertid falde sammen med den givne, da de to 
analytiske med Undtagelse af diskrete Punkter overalt regulære Flader 
har et endeligt Fladestykke fælles. 

Vi har altsaa bevist: 

En reel analytisk med eventuel Undtagelse af diskret liggende 
Punkter overalt regulær Flade, der af enhver reel Cirkel højst skærer 
i 4 reelle Punkter maa nødvendigvis være algebraisk, saafremt den 
ikke har cirkulære Krumningslinier. 

Om Sætningen ogsaa skulde være gyldig i det nævnte Undtagelses- 
tilfælde, der jo indbefatter Omdrejningsflader og de deraf ved Inver- 
sion udledede, kan jeg ikke sige bestemt i dette Øjeblik. 

Der er dog et Tilfælde, hvor Sætningen er almengyldig, nemlig 
naar Fladen har to reelle Dobbeltpunkter. 

Forbindes nemlig disse to Punkter med et vilkaarligt Punkt af 
Fladen ved en Cirkel, har denne 5 Punkter fælles med Fladen og 
maa derfor ligge helt i denne. Inverterer man nu om det ene af 
Dobbeltpunkterne som Inversionscentrum, faar man en saadan Kegle 
med Toppunkt i det andet Dobbeltpunkts inverse Punkt, som af 
enhver reel Cirkel højest skærer i 4 Punkter. Men en saadan Kegle 
maa være en Keglesnitskegle, da den ogsaa af ethvert reelt Keglesnit 
højest vil kunne skæres i 4 reelle Punkter (med mindre Keglesnittet 
ligger paa Keglen). Dette følger deraf, at enhver reel Keglesnitskegle 
altid har reelle cirkulære Snit. 

Vi har i det ovenstaaende med den nævnte Undtagelse bevist, at 
cykliske Flader maa være algebraiske forsaavidt de er analytiske og 
regulære. Men naturligvis eksisterer ikke-analytiske cykliske. Flader. 
Man kan saaledes let konstruere en Oval dannet af 4 Cirkelbuer og 
sørge for, at den faar en Symmetriakse. Drejer man denne Oval om 
Aksen, faar man en Flade, som man let kan bevise højest kan have 
4 Punkter fælles med enhver Cirkel, der ikke har uendelig mange 
Punkter fælles med Fladen. Denne er en afdelingsvis analytisk, men 
er i sin Helhed en ikke-analytisk cyklisk Flade. 

